Kumbi Bayibolu Likambanji?
Kumbi Bayibolu lingakuwovyani kuti mulekengi kusuzgika maŵanaŵanu?
Kumbi mungamuka kuti
Hinya?
Awa?
Panyaki?
Vo Bayibolu likamba
‘Muponyiyeni Chiuta vosi vo mufipa navu mtima, chifukwa watikuphweriyani.’ (1 Petro 5:7) Bayibolu lilongo kuti Chiuta wangakuwovyani kuti muleki kusuzgika maŵanaŵanu.
Fundu zinyaki zo tisambira m’Bayibolu
Pempheru lingakuwovyani kuja ndi “chimangu chaku Chiuta” cho chitovya kuti munthu waleki kusuzgika maŵanaŵanu.—Ŵafilipi 4:6, 7.
Kuŵerenga Mazu Ngaku Chiuta kungakuwovyani so kuti muleki kufipa mtima.—Mateyu 11:28-30.
Kumbi ŵanthu azamuleka kusuzgika maŵanaŵanu?
Ŵanthu anyaki agomezga . . . kuti taŵanthu tikulengeka kuti tisuzgikengi maŵanaŵanu penipo anyaki agomezga kuti munthu waleka kusuzgika maŵanaŵanu asani waluta kuchanya pamwenga wabalika so kumalu nganyaki. Kumbi imwi muŵanaŵana wuli?
Vo Bayibolu likamba
Chiuta wazamutuzgapu vinthu vo vichitisa kuti taŵanthu tisuzgikengi maŵanaŵanu. Iyu wakutilayizga kuti: “Nyifwa yazamuŵapu so cha, chinanga nkhuliya, chinanga nkhukuta, chinanga mburwirwi kuti vazamuŵapu so cha.”—Chivumbuzi 21:4.
Mu Ufumu waku Chiuta ŵanthu azamuja mwa chimangu.—Yesaya 32:18.
▸ Kwazamuŵavi kusuzgika maŵanaŵanu kweniso kufipa mtima.—Yesaya 65:17.
lug_Latn tum_Latn bem_Latn kik_Latn taq_Latn min_Latn slk_Latn tum_Latn tum_Latn tum_Latn tum_Latn tum_Latn tum_Latn slk_Latn tum_Latn tum_Latn tum_Latn